AFRIKAANSE OPSOMMING: Witloof sigorei (Cichorium intybus L. var. foliosum) is 'n nuwe groentesoort in SuidAfrika. Dit is 'n tipiese Belgiese produk. Engelse literatuur in verband met die produksie hiervan is skaars. Die eerste doelwit van hierdie studie is om 'n samevatting van relevante literatuur saam te stel wat kan dien as 'n handleiding vir die produksie van witloof in 'n waterkultuurstelsel. Dit is bekend dat endogene gibberelliensuur (GA) 'n beduidende rol speel in die vemalisasie van plante wat 'n koue periode benodig vir blominduksie. Die tweede doelwit van die studie was om die uitwerking van 'n GA toediening op die vemalisasie van sigorei wortels, wat geteel is vir witloof produksie, na te vors. Vyf kultivars van witloof sigorei (Cichorium intybus L.) is behandel deur GA toe te dien as 'n blaar- en wortelbehandeling, elk by 'n hoe en 'n lae konsentrasie. Nadat die behandelde wortels geforseer is, is die witloof koppe volgens intemasionale kwaliteitstandaarde ,geevalueer. Kopkwaliteit is daarna as 'n arbitrere indikator vir voltooide wortelvemalisasie gebruik. Die GA blaartoediening het by geeneen van die getoetse konsentrasies enige verskil in kopkwaliteit veroorsaak nie. 'n GA wortelbehandeling het egter die kopkwaliteit betekenisvol verlaag, weereens onafhanklik van die hormoon konsentrasie wat toegedien is. In 'n daaropvolgende eksperiment waar 'n koue behandeling bygevoeg is, is geen beduidende verskil gevind in kopkwaliteit as GA toedienings vergelyk word met 'n koue behandeling nie. Die kontrole plante het egter betekenisvol meer hoe kwaliteit koppe gevorm in vergelyking met die plante wat 'n GA behandeling ontvang het. Die gevolgtrekking is gemaak dat GA geen positiewe uitwerking gehad het op die bevordering van wortel vemalisasie nie. 'n Verdere ondersoek het getoon dat wortel vemalisasie al gedurende die vegetatiewe groeiperiode op die veld kan plaasvind as gevolg van hoe sonligintensiteit en hoe temperature. In sodanige gevalle sou 'n GA toediening geen verdere voordeel inhou nie.